b"\n_START_ARTICLE_\nGandaki (reka)\n_START_SECTION_\nNepal\n_START_PARAGRAPH_\nIzvir reke Kali Gandaki je na meji s Tibetom na nadmorski vi\xc5\xa1ini 6268 metrov na ledeniku Nhubine Himal v regiji Mustang v Nepalu. _NEWLINE_Glavni tok se na nekaterih zemljevidih imenuje \xc4\x8chuama Khola, nato pa tudi Lo Manthangu, Nhi\xc4\x8dung Khola ali \xc4\x8coro Khola. Kali Gandaki te\xc4\x8de proti jugozahodu (z imenom Mustang Khola na starih, zastarelih zemljevidih) skozi sotesko, globok kanjon, pred raz\xc5\xa1iritvijo pri jekleni brvi v \xc4\x8celeju, kjer del njenega toka te\xc4\x8de skozi skalni predor in od tu dalje se na vseh zemljevidih imenuje Kali Gandaki. V Kagbeni se glavni pritok imenovan Johng Khola, Kak Khola ali Kri\xc5\xa1naa spu\xc5\xa1\xc4\x8da iz Muktinatha. _NEWLINE_Reka nato te\xc4\x8de proti jugu skozi strmo sotesko, znano kot soteska Kali Gandaki ali Andha Gal\xc4\x8di, med gorovjem Dhaulagiri (8167 metrov) na zahodu in Anapurno (vi\xc5\xa1ina 8091 metrov) na vzhodu. \xc4\x8ce globino kanjona merimo z razliko med vi\xc5\xa1ino reke in vi\xc5\xa1ino najvi\xc5\xa1jih vrhov na obeh straneh, je ta soteska najgloblja na svetu. Del reke neposredno med Dhaulagirijem in Anapurno I, v dol\xc5\xbeini 7 km  navzdol od Tuku\xc4\x8deja, je na nadmorski vi\xc5\xa1ini 2520 metrov , kar je 5571 metrov ni\xc5\xbeje od Anapurne I. Reka je starej\xc5\xa1a od Himalaje. Ker tektonska aktivnost zvi\xc5\xa1uje vi\xc5\xa1ino gora, se je reka vrezala skozi ta dvig._NEWLINE_Ju\xc5\xbeno od soteske se reki pridru\xc5\xbeijo Rahughat Khola pri Gale\xc5\xa1vorju, Mjagdi Khola pri Beniju, Modi Khola blizu Ku\xc5\xa1me in Badigaad pri Rudrabeni nad Ridi Bazaarjem. Reka se nato obrne na vzhod, te\xc4\x8de vzdol\xc5\xbe severnega roba gorovja Mahabharat. Najve\xc4\x8dji hidroelektri\xc4\x8dni projekt v Nepalu je ob tem delu reke. Reki Kali Gandaki, ki se ponovno obrne na jug in se prebije skozi Mahabharat, se nato pridru\xc5\xbei ve\xc4\x8dji pritok Tri\xc5\xa1uli v Devighatu, ki je ve\xc4\x8dji od Kali Gandaki. Gandaki se nato pridru\xc5\xbei Vzhodna reka Rapti, ki odmaka notranjo dolino Tarai, znano kot dolina \xc4\x8citvan. Gandaki nato pre\xc4\x8dka najbolj obrobna vzno\xc5\xbeja Himalaje - hribovje Sivalik - v ravnico Tarai v Nepalu. Od Devighata reka te\xc4\x8de jugozahodno od mesta Gaindakot. Kasneje zavije nazaj proti jugovzhodu, ko vstopa v Indijo, kjer se imenuje Gandak._NEWLINE_Pod Gaindakotom je reka znana kot Narayani ali Sapt Gandaki ('Sedem Gandakijev'), za sedem pritokov, ki izvirajo v Himalaji ali na severu vzdol\xc5\xbe razvodnice Ganges-Brahmaputra. To so Kali Gandaki, reka Tri\xc5\xa1uli in pet glavnih pritokov Tri\xc5\xa1ulija, znanih kot Daraudi, Seti, Madi, Marsjandi in Budhi Gandaki.\n_START_SECTION_\nIndija\n_START_PARAGRAPH_\nVstopna to\xc4\x8dka reke na indo-nepalski meji je tudi soto\xc4\x8dje, ki se imenuje Triveni z rekami Pa\xc4\x8dnad in Sonha, ki se spu\xc5\xa1\xc4\x8data iz Nepala. Reka Pandai prite\xc4\x8de v Bihar (Indija) iz Nepala na vzhodnem koncu narodnega parka Valmiki in sre\xc4\x8da Masan. Gandak te\xc4\x8de proti jugovzhodu 300 kilometrov \xc4\x8dez Gange\xc5\xa1ko ravnino dr\xc5\xbeave Bihar preko zahodnih okro\xc5\xbeij Champaran, Gopalganj, Saran in Muzaffarpur. Zdru\xc5\xbei se z Gangesom blizu Patne, levo od Hajipurja pri Sonpurju (znan tudi kot Harihar Kshetra). Pore\xc4\x8dje v Indiji je veliko 7620 kvadratnih kilometrov._NEWLINE_Od izhoda iz najbolj obrobnih obronkov Sivaliksa do Gangesa je Gandak zgradil ogromen aluvialni sto\xc5\xbeec, ki ga sestavljajo vzhodni Uttar Prade\xc5\xa1 in severozahodni Bihar v srednjih Gange\xc5\xa1kih ravnicah . Aluvialni sto\xc5\xbeec je sestavljen iz sedimentov, ki so bili erodirani zaradi hitro vzpenjajo\xc4\x8de Himalaje. Struga reke nad to strukturo se stalno spreminja.\n_START_SECTION_\nLedeniki, ledeni\xc5\xa1ka jezera in poplave ledeni\xc5\xa1kih jezer\n_START_PARAGRAPH_\nV pore\xc4\x8dju reke Gandaki je 1025 ledenikov in 338 jezer. Ti bistveno prispevajo k vodnatosti reke._NEWLINE_Ledeni\xc5\xa1ka jezera, ki so med najbolj nevarnimi zna\xc4\x8dilnostmi visokih gora, se obi\xc4\x8dajno oblikujejo za jezovi morenskih ostankov, ki so jih pustili umikajo\xc4\x8di se ledeniki, trend, ki ga opazimo po vsem svetu. \xc4\x8ceprav se v Nepalu \xc5\xbee ve\xc4\x8d desetletij pojavljajo dogodki izlivanja ledeni\xc5\xa1kega jezera, je izliv ledenika Dig Tsho, ki se je zgodil leta 1985, spro\xc5\xbeil podrobno \xc5\xa1tudijo tega pojava. Leta 1996 je sekretariat komisije za vode in energijo iz Nepala poro\xc4\x8dal, da je pet jezer potencialno nevarnih in sicer Dig T\xc5\xa1o, Imja, Spodnji Barun, T\xc5\xa1o Rolpa in Thulagi, ki le\xc5\xbeijo nad 4100 metri. Nedavna \xc5\xa1tudija, ki sta jo izvedla ICIMOD in UNEP (UNEP, 2001), je poro\xc4\x8dala o 27 potencialno nevarnih jezerih v Nepalu. V desetih od njih so se v zadnjih letih pojavili dogodki izlitja, nekatera pa so se po dogodku obnovila.\n_START_SECTION_\nLedenik Thulagi\n_START_PARAGRAPH_\nLedenik Thulagi, ki je v zgornjem pore\xc4\x8dju reke Marsjangdi, je eden od dveh morsko-zajezenih jezer (nad-ledeni\xc5\xa1ka jezera), ozna\xc4\x8denih kot potencialno nevarno jezero. KfW, Frankfurt, BGR (Zvezni in\xc5\xa1titut za geoznanost in naravne vire, Nem\xc4\x8dija), je v sodelovanju z Oddelkom za hidrologijo in meteorologijo v Katmanduju izvedel \xc5\xa1tudije o ledeniku Thulagi in ugotovil, da je celo ob predpostavki najslab\xc5\xa1ega primera katastrofalnega izbruha jezera je mogo\xc4\x8de v bli\xc5\xbenji prihodnosti izklju\xc4\x8diti.\n_START_SECTION_\nPomembni kraji\n_START_PARAGRAPH_\nVe\xc4\x8dji kraji in mesta ob bregovih reke Kali Gandaki ali blizu njih, so Lo Manthang, Jomsom, Beni, Baglung, Kusma, Ridi, Dejghat, Bharatpur, Valmikinagar in Triveni. Reka je tudi zahodna meja narodnega parka \xc4\x8citvan. Ob Nepalu reka nosi velike koli\xc4\x8dine ledeni\xc5\xa1kega mulja, ki reki daje temno barvo. Reke Kali Gandaki, Mar\xc5\xa1jandi in Seti so priljubljeni pustolovski cilji._NEWLINE_Pomembna mesta v indijskem delu reke Gandak so Valmikinagar (Bhainsalotan) - lokacija Gandak Barrage, Bagaha, Bettiah, Harinagar (Ramnagar), Had\xc5\xbeipur (\xc4\x8dez Ganges 10 km iz Patne) in Sonepur (znano tudi kot Harihar K\xc5\xa1etra), blizu Patne\n_START_SECTION_\nNarodni parki\n_START_PARAGRAPH_\nNarodni park \xc4\x8citvan v Nepalu in narodni park Valmiki v Indiji le\xc5\xbeita drug ob drugem v bli\xc5\xbeini Valmikinagarja okoli jezera Gandak.\n_START_SECTION_\nNarodni park Valmiki\n_START_PARAGRAPH_\nNarodni park Valmiki ali zato\xc4\x8di\xc5\xa1\xc4\x8de Valmiki pokriva okoli 800 kvadratnih kilometrov gozda in je bil 18.rezervat za tigre ustanovljen v Indiji. Uvr\xc5\xa1\xc4\x8den je na \xc4\x8detrto mesto po gostoti populacije tigrov. Valmikinagar le\xc5\xbei skoraj 100 kilometrov od Bettiaha v najsevernej\xc5\xa1em delu zahodnega okro\xc5\xbeja \xc4\x8camparan, Bihar, ki meji na Nepal. Valmikinagar je majhno mesto z raztresenimi bivali\xc5\xa1\xc4\x8di, ve\xc4\x8dinoma znotraj gozdnega obmo\xc4\x8dja in ima \xc5\xbeelezni\xc5\xa1ko postajo v okro\xc5\xbeju Zahodni \xc4\x8camparan, blizu \xc5\xbeelezni\xc5\xa1ke postaje Narkatiagani. Ima raznolike pokrajine, ki \xc5\xa1\xc4\x8ditijo bogate habitate za \xc5\xbeivali in rastlinske in \xc5\xbeivalske sestave s prvovrstnimi za\xc5\xa1\xc4\x8ditenimi mesojedci in je vklju\xc4\x8den v Nacionalni program ohranjanja projekta Tiger (National Conservation Programme of the Project Tiger) od leta 1994. _NEWLINE_Po poro\xc4\x8dilu Zoological Survey of India iz leta 1998 je bilo na za\xc5\xa1\xc4\x8ditenem obmo\xc4\x8dju 53 vrst sesalcev, 145 ptic, 26 plazilcev in 13 dvo\xc5\xbeivk  in rezervat tigra. _NEWLINE_Opazne vrste divje favne so: tiger, leopard, divji pes, divji pra\xc5\xa1i\xc4\x8d, bizon, medved, pav, jerebica, kljunoro\xc5\xbeci, hribovska majna (gracula religiosa indica), azijska belovrata \xc5\xa1torklja (Ciconia episcopus), piton, krokodil, jelen, zambar (Rusa unicolor), nilgav (Boselaphus tragocamelus), muntjak (Muntiacus muntjak) in jelen Hyelaphus porcinus._NEWLINE_Po poro\xc4\x8dilu Botanical Survey of India iz leta 1998 je sedem vrst vegetacije sestavljene iz sedmih vrst gozdov; 84 vrst dreves (subtropska drevesa, kot so sal (Shorea robusta), tikovec, bambus in trs), 32 grmovnic in plezalk ter 81 zeli\xc5\xa1\xc4\x8d in trav.\n_START_SECTION_\n\xc5\xa0aligram in Mukthinath\n_START_PARAGRAPH_\nAmonitni fosili, zbrani iz korita reke Gandaki v kraju blizu Saligrame ali Muktinatha (dobesedno 'mesto odre\xc5\xa1enja') v okro\xc5\xbeju Mustang v Nepalu, so znani kot \xc5\xa1aligrami ali \xc5\xa1ile in veljajo za anikoni\xc4\x8dne predstavitve Vi\xc5\xa1nuja. Ti so prvi\xc4\x8d v celoti omenjeni v Devi Bhagavathu._NEWLINE_To je sveto mesto za budiste, ki ga imenujejo \xc4\x8cumig Gjatsa, ki v tibetan\xc5\xa1\xc4\x8dini pomeni 'Sto vod'. Mukthinath hindujci imenujejo Mukthiksehtra, kar dobesedno pomeni 'mesto odre\xc5\xa1enja'._NEWLINE_Ti kamni so naravno oblikovani okrogli kamni, s kro\xc5\xbenimi ali spiralnimi oznakami in so fosilni amonitni kamni, najdeni v rekah Himalaje, zlasti vrste oceanskih usedlin, ki so se dvignile na vrh Himalaje._NEWLINE_Med gorovjem Dhaulagiri in Anapurna reka Gandaki te\xc4\x8de skozi vas Saligrama ali Muktinath in A\xc5\xa1rama Pulaha. V anti\xc4\x8dnih \xc4\x8dasih se je gorovje okoli Pulaha imenovalo Salagiris zaradi velikih gozdov sala. Kamni, najdeni na tem obmo\xc4\x8dju, se zato imenujejo Saligrama - Silas (kamne najdemo samo v regiji Saligrama). Imajo velik pomen za hindujce, zlasti za brahmane. Na romarskem mestu Muktinath (3710 m) se z za\xc4\x8dudenjem spra\xc5\xa1uje o prisotnosti 108 majhnih slapov in skrivnostnih naravnih ognjev zemeljskega plina, ki jih \xc4\x8dastijo kot D\xc5\xbevalamukhi (v sanskrtu)._NEWLINE_Za tibetanske budiste je Muktinath-\xc4\x8cumig Gjatsa kraj Dakinij, boginj, znanih kot 'nebe\xc5\xa1ke plasalke'. Za budiste je zelo pomembno, da je \xc4\x8cumig Gjatsa eno izmed 24 tantri\xc4\x8dnih krajev._NEWLINE_Tibetanska budisti\xc4\x8dna tradicija navaja, da je zaradi tega Guru Rinpo\xc4\x8de, znan tudi kot Padmasambhaja, ustanovitelj tibetanskega budizma, razmi\xc5\xa1ljal na Muktinathu na poti v Tibet. To je ena od 51 \xc5\xa0akti peetam._NEWLINE_Posebno mesto v toku reke, kjer kamni postanejo sveti, je znano kot \xc4\x8cakra-Tirtha. Svetost tega kraja naj bi se raz\xc5\xa1irila na tri jod\xc5\xbeane (24 milj) naokoli._NEWLINE_Obstaja pritok \xc4\x8cakra-nadi ali D\xc5\xbehong Khola, ki te\xc4\x8de iz Muktinatha in se pridru\xc5\xbei Kali Gandaki pri Kagbeniju. Ta pritok je opisan v Garuda purani, ki ga je ustvaril Brahma; Veliki vrh severno od reke naj bi vseboval prisotnost Vi\xc5\xa1nuja. Vsi kamni, ki jih najdemo v reki in na gori, naj bi imeli oznake Vi\xc5\xa1nuja. Celotno obmo\xc4\x8dje (vklju\xc4\x8dno s potokom in pobo\xc4\x8djem severno od Muktinatha) pokriva kar 12 jod\xc5\xbean (96 milj), po podatkih Puranica. Med kamni Saligrama so nekateri iz vode (d\xc5\xbealaja), nekateri pa so z gore (sthalad\xc5\xbea). Puranska besedila pri\xc4\x8dajo, da so sveti kamni tisto, kar najdemo v reki in ne tisto, kar se vzame iz njenih bregov.\n_START_SECTION_\nNepali Mandir, Hajipur\n_START_PARAGRAPH_\nTo je edinstveno sveti\xc5\xa1\xc4\x8de \xc5\xa0aivite blizu Had\xc5\xbeipurja, ki ga je v poznem srednjem veku (18. stoletje) naredil eden od voja\xc5\xa1kih poveljnikov Nepala. Tempelj prina\xc5\xa1a sve\xc5\xbeo arhitekturo pagodnega sloga himalajskega kraljestva do ravnin Gangesa. Ta tempelj je zgrajen ve\xc4\x8dinoma iz lesa. Druga zna\xc4\x8dilnost tega templja je njegova fina lesena rezbarija, ki vklju\xc4\x8duje tudi druge, na splo\xc5\xa1no eroti\xc4\x8dne prizore.\n_START_SECTION_\nArheolo\xc5\xa1ka najdi\xc5\xa1\xc4\x8da\n_START_PARAGRAPH_\nArheolo\xc5\xa1ko pomembni kraji okoli Valmikinagarja so Lauriya-Nandangarh in trdnjava Some\xc5\xa1var._NEWLINE_V bloku Lauria , pribli\xc5\xbeno 1 km vzhodno od Nandan Garha, le\xc5\xbei A\xc5\xa1okov steber, izdelan iz enega bloka poliranega pe\xc5\xa1\xc4\x8denjaka, visok 11 m, v premeru 90 cm v bazi in 55 cm na vrhu, ki naj bi bil starej\xc5\xa1i od 2300 let in je v odli\xc4\x8dnem stanju. Njegova masivnost in izvrstna obdelava prina\xc5\xa1ata osupljivo dokazilo o sposobnosti in virih zidarjev A\xc5\xa1okanovega obdobja. V vasi Rampurva, blizu Gandhijevega Bhhimarawa a\xc5\xa1rama v bloku Gaunaha, so odkrili \xc5\xa1e dva taka stebra s kapiteli. Eden od kapitelov, bik je zdaj v Narodnem muzeju v New Delhiju, drugi pa je v muzeju Kalkuta._NEWLINE_V Nandan Garhu je tudi Baudh (Buda) stupa, izdelana iz opeke in visoka pribli\xc5\xbeno 24 m, v kateri je shranjen Budove pepel pogrebne grmade._NEWLINE_Trdnjava Some\xc5\xa1var je v pododdelku Narkatiaganj, blizu meje Nepala, na vrhu hriba Some\xc5\xa1var na nadmorski vi\xc5\xa1ini 879 m. Je v ru\xc5\xa1evinah, vendar so njeni ostanki dobro vidni._NEWLINE_A\xc5\xa1ram Bhitiharava Mahatme Gandhija v bli\xc5\xbeini Gaunahe na vzhodnem koncu rezervata Valmiki. To je vas v bloku Gaunaha v Biharju, od koder je Gandhi za\xc4\x8del svoje gibanje za svobodo, ki je v zgodovini Indije postalo znano kot Champaran Satyagraha. V vasi je ko\xc4\x8da, ki se imenuje a\xc5\xa1ram in je postala mesto gandijskega romanja.\n_START_SECTION_\nNepal\n_START_PARAGRAPH_\nSamo v Nepalu ima Sapta Gandaki ogromen hidroenergetski potencial 20.650 MW (gospodarski potencial izkori\xc5\xa1\xc4\x8danja je 5270 MW) od skupnega ocenjenega potenciala 83.290 MW (ekonomsko izkori\xc5\xa1\xc4\x8den potencial je 42140 MW). Dr\xc5\xbeava je doslej uspela ustvariti le okoli 600 MW vodne energije, od katerih projekti bazena Gandaka prispevajo ve\xc4\x8d kot 266 MW, pribli\xc5\xbeno 44\xc2\xa0%. Projekti hidroelektrarn so Tri\xc5\xa1uli v Nuwakotu (21 MW), Devighat v Nuwakotu (14 MW), Pokhra (1 MW) in zahodni Gandak HEP, v Nawalparasi (15 MW), Marsyangdi na Tanahu (69 MW), Kali Gandaki v Syanja (144 MW) in Sjange (2 MW). Srednji projekt HE Marsyangdi (70 MW) v Lamjungu je v zaklju\xc4\x8dni fazi gradnje. V bli\xc5\xbenji prihodnosti je na vidiku ve\xc4\x8d velikih projektov. Ker je vlada Nepala zdaj upo\xc5\xa1tevala prednost sodelovanja zasebnega sektorja pri ve\xc4\x8dplastnem pristopu, se bo hitrost razvoja hidroenergije pospe\xc5\xa1ila._NEWLINE_Velika indijska dru\xc5\xbeba je z nepalskim podjetjem sklenila nakup delnic in sporazum o skupnem nastopu, da bi pridobila 80-odstotni dele\xc5\xbe Nepalske dru\xc5\xbebe za razvoj zgornjega HEP Marsyangdi (250 MW). Doseganje potencialne potrebe po gospodarskem izkori\xc5\xa1\xc4\x8danju ne bi bilo ve\xc4\x8d samo privid. _NEWLINE_Po poro\xc4\x8danju vlada Nepala izvaja ve\xc4\x8d drugih ve\xc4\x8djih projektov z udele\xc5\xbebo zasebnega sektorja na podlagi IPP.\n_START_SECTION_\nIndija\n_START_PARAGRAPH_\nTeren reke Gandak v Indiji je ve\xc4\x8dinoma ravnina, zato nima mo\xc5\xbenosti za velike hidroelektrarne.\n_START_SECTION_\nRazvoj namakanja - Nepal in Indija\n_START_PARAGRAPH_\nProjekt Gandak v Valmikinagarju (Bhainsaloton) prestre\xc5\xbee vodo v povodju 37.410 km - 90% obmo\xc4\x8dja je v Nepalu, ostalo v Indiji. Sporazum med vlado Nepala in indijsko vlado o projektu namakanja in energije podpisan v Katmanduju 4. decembra 1959 in je stopil v veljavo ob podpisu (nekoliko spremenjen leta 1964, obsega pregrado, regulatorje kanalske vode in druga pripadajo\xc4\x8da dela, pribli\xc5\xbeno 33 m pod obstoje\xc4\x8dim regulatorjem kanala Triveni in za odstranitev kanalskih sistemov za namene razvoja namakanja in mo\xc4\x8di za Nepal in Indijo. V tem sporazumu je bila leta 1964 sprejeta dolo\xc4\x8dena sprememba za za\xc5\xa1\xc4\x8dito nepalskih pravic. V osnovi obstaja dogovorjeni dele\xc5\xbe vode za zahodni sistem kanalov, vklju\xc4\x8dno z elektrarno v Nepalu in vzhodnim sistemom kanalov. Kot del tega dvostranskega sporazuma je bila zgrajena pregrada Gandak, ki je del Projekta Gandak (1968/69.) Nad reko Gandak zaradi zagotavljanja namakanja v Nepalu, Uttar Prade\xc5\xa1u in Biharju. Namakalni potencial tega projekta je 11.510 kvadratnih kilometrov, raz\xc5\xa1irjen v okro\xc5\xbeju Zahodni \xc4\x8camparan, Vzhodni \xc4\x8camparan, Muzaffarpur, Samastipur, Saran, Sivan in Gopalganj. Projekt vzhodnega kanala Gandak je bil sprejet leta 1960 in sistem glavnega kanala dokon\xc4\x8dan leta 1975 za namakanje v Nepalu za obmo\xc4\x8dje ocenjeno na 419 km2. _NEWLINE_Hidroelektrarna z instalirano zmogljivostjo 15 MW je bila zgrajena in narejena na prehodu do vzhodnega kanala Gandak.\n_START_SECTION_\nObvladovanje poplav - Nepal in Indija\n_START_PARAGRAPH_\nObvladovanje poplav ni namenjeno popolni odpravi ali nadzoru poplav ali zagotavljanju popolne imunitete pred u\xc4\x8dinki vseh velikosti poplav, kar ni niti prakti\xc4\x8dno izvedljivo iz ekonomskih razlogov niti celo nujno, ob upo\xc5\xa1tevanju drugih realnosti, s katerimi se soo\xc4\x8da indijski kontekst. Cilj obvladovanja poplav je torej ve\xc4\x8dplastna strategija, ki sega od spreminjanja poplav s strukturnimi ukrepi do u\xc4\x8denja \xc5\xbeivljenja s poplavami z drugimi ne strukturnimi ukrepi. Ukrepi za za\xc5\xa1\xc4\x8dito pred ekstremnimi poplavami, ki so manj pogoste, so le redko ekonomsko izvedljivi. Izraz obvladovanje poplav se nana\xc5\xa1a na zagotavljanje primerne stopnje za\xc5\xa1\xc4\x8dite pred poplavami z ukrepi za ubla\xc5\xbeitev ponavljajo\xc4\x8dega se opusto\xc5\xa1enja zaradi poplav. To se dogaja na poplavnih ravnicah reke Gandak v Biharju in Uttar Prade\xc5\xa1u.\n_START_SECTION_\nPlovba\n_START_PARAGRAPH_\nNepal je izvedel \xc5\xa1tudije o izvedljivosti plovnosti reke Gandaki. \xc5\xa0tudije ka\xc5\xbeejo, da je to izvedljivo le v spodnjih delih, povezati to z indijsko avtocesto \xc5\xa1tevilka 1 od Allahabada do Haldie in upo\xc5\xa1tevati neugodne razmere, ki bi se lahko pojavile zaradi pove\xc4\x8danega namakanja zaradi uporabe v suhih letnih \xc4\x8dasih, ki bi lahko omejila raven reke za ohranitev mo\xc5\xbene plovbe."